Симеонов е роден около 1785 година в неврокопското село Търлис, тогава в Османската империя. Получава гръцко образование, като завършва гръцката гимназия на остров Хиос, заедно с Емануил Васкидович. След Гръцката завера от 1821 година е изпратен на заточение. След освобождаването си става учител и преподава в Търново (до 1837 година) и околните манастири. От 1837 до около 1845 година живее и твори в Преображенския манастир, а след това до около 1850 година в Килифаревския манастир. След 1855 година преподава в родното си село. Тук той подарява на църквата „Свети Никола“ славянско евангелие и започва строеж на училищна сграда, за която отпуска сумата от 4500 гроша.